Unionin yleisen tuomioistuimen määräys (toinen jaosto) 8.5.2019 – Carvalho ym. vastaan parlamentti ja neuvosto

(asia T-330/18)

(Kumoamis- ja vahingonkorvauskanne – Ympäristö – Kasvihuonekaasupäästöt – Vuoden 2030 ilmasto- ja energiapaketti – Direktiivi (EU) 2018/410 – Asetus (EU) 2018/842 – Asetus (EU) 2018/841 – Toimi ei koske kantajaa erikseen – Tutkimatta jättäminen)

1. Tuomioistuinmenettely – Unionin yleisen tuomioistuimen velvollisuus aloittaa suullinen menettely ennen oikeudenkäyntiväitteen ratkaisemista – Tällaisen velvollisuuden puuttuminen (Unionin yleisen tuomioistuimen työjärjestyksen 130 artiklan 7 kohta) (ks. 21 kohta)

2. Kumoamiskanne – Luonnolliset henkilöt tai oikeushenkilöt – SEUT 263 artiklan neljännessä kohdassa tarkoitettu sääntelytoimen käsite – Kaikki yleisesti sovellettavat toimet lainsäätämisjärjestyksessä hyväksyttyjä säädöksiä lukuun ottamatta (SEUT 192 artiklan 1 kohta ja SEUT 263 artiklan neljäs kohta) (ks. 38 kohta)

3. Toimielinten säädökset, päätökset ja muut toimet – Oikeudellinen luonne – Lainsäätämisjärjestyksessä hyväksytyt säädökset ja sääntelytoimet – Erotteluperusteet – Toimen antamismenettely (ks. 39–41 kohta)

4. Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Kantajaa erikseen koskeva toimi – Kriteerit – Vuoden 2030 ilmasto- ja energiapaketti – Yksityisten nostama kanne, jossa vedotaan perusoikeuksien loukkaamiseen – Ei koske kantajaa suoraan – Tutkimatta jättäminen (SEUT 263 artiklan neljäs kohta; Euroopan parlamentin ja neuvoston asetuksen 2018/841 4 artikla ja 9 artiklan toinen kohta ja asetuksen 2018/842 liite I; Euroopan parlamentin ja neuvoston direktiivin 2018/410 4 artiklan 2 kohta) (ks. 45–50 kohta)

5. Perusoikeudet – Oikeus tehokkaaseen oikeussuojaan – Unionin toimien laillisuusvalvonta – Yksityiskohtaiset säännöt – Kyseisen oikeuden suojaaminen unionin tuomioistuimissa tai kansallisissa tuomioistuimissa riidanalaisen toimen oikeudellisen luonteen mukaan – Mahdollisuus turvautua kumoamiskanteeseen tai pätevyyden arviointia koskevaan ennakkoratkaisupyyntöön (SEUT 263, SEUT 267 ja SEUT 277 artikla; Euroopan unionin perusoikeuskirjan 47 artikla) (ks. 52 ja 53 kohta)

6. Vahingonkorvauskanne – Vahingonkorvauskanteen itsenäisyys kumoamiskanteeseen nähden – Rajat – Menettelyn väärinkäyttö (SEUT 263 ja SEUT 268 artikla sekä SEUT 340 artiklan toinen kohta) (ks. 65–69 kohta)

7. Tuomioistuinmenettely – Väliintulo – Pääasian kanne, joka on jätettävä tutkimatta – Tutkimatta jättämistä koskevan määräyksen antaminen ennen väliintulohakemuksen ratkaisemista – Lausunnon antaminen hakemuksesta raukeaa (Unionin yleisen tuomioistuimen työjärjestyksen 130 artiklan 1 kohta, 142 artiklan 2 kohta ja 144 artiklan 3 kohta) (ks. 72 ja 73 kohta)

Aihe

Yhtäältä SEUT 263 artiklaan perustuva vaatimus saada osittain kumotuiksi 14.3.2018 annettu Euroopan parlamentin ja neuvoston direktiivi (EU) 2018/410 direktiivin 2003/87/EY muuttamisesta kustannustehokkaiden päästövähennysten ja vähähiilisyyttä edistävien investointien edistämiseksi sekä päätöksen (EU) 2015/1814 muuttamisesta (EUVL 2018, L 76, s. 3), erityisesti sen 1 artikla, 30.5.2018 annettu Euroopan parlamentin ja neuvoston asetus (EU) 2018/842 sitovista vuotuisista kasvihuonekaasupäästöjen vähennyksistä jäsenvaltioissa vuosina 2021–2030, joilla edistetään ilmastotoimia Pariisin sopimuksen sitoumusten täyttämiseksi, sekä asetuksen (EU) N:o 525/2013 muuttamisesta (EUVL 2018, L 156, s. 26), erityisesti sen 4 artiklan 2 kohta ja liite I, ja 30.5.2018 annettu Euroopan parlamentin ja neuvoston asetus (EU) 2018/841 maankäytöstä, maankäytön muutoksesta ja metsätaloudesta aiheutuvien kasvihuonekaasujen päästöjen ja poistumien sisällyttämisestä vuoteen 2030 ulottuviin ilmasto- ja energiapolitiikan puitteisiin sekä asetuksen (EU) N:o 525/2013 ja päätöksen N:o 529/2013/EU muuttamisesta (EUVL 2018, L 156, s. 1), erityisesti sen 4 artikla, ja toisaalta SEUT 268 ja SEUT 340 artiklaan perustuva vaatimus saada tietyllä tavalla toimimaan velvoittamisen muodossa korvaus vahingosta, jota kantajat väittävät kärsineensä

Ratkaisu

1) Kanne jätetään tutkimatta.

2) Lausunnon antaminen Climate Action Network Europen, WeMove Europe SCE mbH:n, Arbeitsgemeinschaft Bäuerliche Landwirtschaftin ja Euroopan komission väliintulohakemuksista raukeaa.

3) Armando Carvalho ja muut kantajat, joiden nimet luetellaan tämän määräyksen liitteessä, vastaavat omista oikeudenkäyntikuluistaan, ja heidät velvoitetaan korvaamaan Euroopan parlamentin ja Euroopan unionin neuvoston oikeudenkäyntikulut.